254.
Na osnovu člana 32g stav 5 Zakona o nevladinim organizacijama ("Službeni list CG", br. 39/11 i 37/17), Ministarstvo finansija donijelo je
PRAVILNIK
O SADRŽAJU JAVNOG KONKURSA ZA RASPODJELU SREDSTAVA ZA FINANSIRANJE PROJEKATA I PROGRAMA NEVLADINIH ORGANIZACIJA I IZGLEDU I SADRŽAJU PRIJAVE NA JAVNI KONKURS
("Službeni list Crne Gore", br. 014/18 od 05.03.2018)
Član 1
Ovim pravilnikom propisuje se sadržaj javnog konkursa za raspodjelu sredstava za finansiranje projekata i programa nevladinih organizacija u prioritetnoj oblasti od javnog interesa i oblasti zaštite lica sa invaliditetom (u daljem tekstu: javni konkurs), kao i izgled i sadržaj prijave na javni konkurs.
Član 2
Izrazi koji se u ovom pravilniku koriste za fizička lica u muškom rodu podrazumijevaju iste izraze u ženskom rodu.
Član 3
Javni konkurs sadrži: naziv organa državne uprave nadležnog za oblast iz člana 1 ovog pravilnika za koju se objavljuje javni konkurs, naziv oblasti za koju se objavljuje javni konkurs, popis relevantnih aktivnosti za ostvarivanje javnog interesa i realizaciju strateških ciljeva u oblasti za koju se objavljuje javni konkurs, visinu sredstava za finansiranje projekata, odnosno programa u oblastima iz člana 1 ovog pravilnika (u daljem tekstu: projekat, odnosno program) utvrđenu aktom Vlade Crne Gore iz člana 32a stav 6 Zakona o nevladinim organizacijama, najniži i najviši iznos sredstava koji se, saglasno članu 32ž st. 4 i 5 Zakona o nevladinim organizacijama, može dodijeliti za finansiranje svakog pojedinačnog projekta, odnosno programa, rok i način dostavljanja prijave na javni konkurs, podatke o očekivanom doprinosu projekta odnosno programa, unapređenju stanja u oblasti iz člana 1 ovog pravilnika, odnosno realizaciji prioriteta utvrđenih propisima i strateškim dokumentima, kriterijume za bodovanje projekata odnosno programa, podatke o dokumentaciji koja se prilaže uz prijavu na javni konkurs, kao i druge podatke od značaja za sprovođenje javnog konkursa.
Član 4
Prijava na javni konkurs sadrži:
   1) naziv organa državne uprave nadležnog za oblast za koju se objavljuje javni konkurs, naziv "PRIJAVA NA JAVNI KONKURS ZA RASPODJELU SREDSTAVA ZA FINANSIRANJE PROJEKATA, ODNOSNO PROGRAMA NEVLADINIH ORGANIZACIJA", naziv oblasti za koju se prijavljuje nevladina organizacija, datum objavljivanja javnog konkursa i rok za podnošenje prijave na javni konkurs;
   2) podatke o nevladinoj organizaciji koja se prijavljuje na javni konkurs, kao i podatke o partnerskoj nevladinoj organizaciji ako se nevladina organizacija prijavljuje na javni konkurs zajedno sa partnerskom nevladinom organizacijom;
   3) podatke o projektu, odnosno programu nevladine organizacije;
   4) izjavu o nepostojanju višestrukog finansiranja i izjavu o partnerstvu sa podacima o licu ovlašćenom za zastupanje, potpisom, mjestom, datumom i pečatom; podatke o budžetu i troškovima realizacije projekta, odnosno programa, izjavu o istinitosti podataka sa podacima o koordinatoru projekta, odnosno programa i licu ovlašćenom za zastupanje, kao i potpisom, mjestom, datumom i pečatom.
Prijava iz stava 1 ovog člana podnosi se na obrascu koji je sastavni dio ovog pravilnika (Obrazac 1).
Član 5
Ovaj pravilnik stupa na snagu danom objavljivanja u "Službenom listu Crne Gore".
Broj: 01-3504
Podgorica, 28. februara 2018. godine
Ministar,
Darko Radunović, s.r.
NAPOMENA IZDAVAČA:
Priloge koji su sastavni dio ovog propisa možete pogledati ovdje.